Ajuntament de Puig-reig
Ordenança Fiscal núm. 25
TAXA PER LA PRESTACIÓ DELS SERVEIS D’ENSENYAMENTS EN L’ESCOLA DE MÚSICA I EN ALTRES ESTABLIMENTS DOCENTS MUNICIPALS
Article 1. Fonament i naturalesa

A l’empara del previst als articles 57 i 20.4.v) del text refós de la Llei reguladora de les Hisendes Locals aprovat pel Reial Decret Legislatiu 2/2004, de 5 de març (TRHL), de conformitat amb el que disposen els articles 15  a 19 d’aquest text legal, aquest Ajuntament estableix la taxa per la prestació de serveis i la realització d’activitats d’ensenyament en l’escola de Música i en altres establiments docents municipals, que es regirà per aquesta Ordenança fiscal.

Article 2. Fet imposable

Constitueix el fet imposable de la taxa la prestació de serveis i la realització d’activitats d’ensenyament en l’escola de Música i en altres establiments docents municipals, destinats a impartir ensenyaments especials.

Article 3. Subjectes passius

1. Són subjectes passius de la taxa, en concepte de contribuents, les persones físiques que sol·licitin o es beneficiïn de la prestació de serveis o realització de les activitats d’ensenyament que es detallen a l’article 6 d’aquesta Ordenança.

2. Quan els alumnes matriculats siguin menors d’edat, vindran obligats al pagament els seus pares o tutors.

Article 4. Responsables

1. Són responsables tributaris les persones físiques i jurídiques determinades com a tals a la Llei General Tributària i a l’Ordenança General.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei General Tributària.

Article 5.- Beneficis fiscals

1. No s’aplicaran exempcions ni bonificacions per a la determinació del deute tributari que els subjectes passius hagin de satisfer per aquesta taxa.

Article 6. Quota tributària

1. La quota tributària es determinarà en funció de la tipologia de serveis d’ensenyaments especials que s’hagin sol·licitat o que s'utilitzin.

A aquest efecte s'aplicaran les tarifes següents:

MATRÍCULA 81,50 €

M.CRÉIXER 45 MINUTS/SETMANALS 20,50 €

SENSIBILITZACIÓ 45 MINUTS/SETMANALS 20,50 €

INICIACIÓ 1 i 2 Matèries obligatòries:

lectura  +  roda    3/4 h col·lectiva 21,00 €

lectura + instrument 3/4h col·lectiva + 30m individuals 51,50 €

N. ELEMENTAL Matèries obligatòries:

lectura +  conjunt + inst. 30m    1 1/2 col + 1/2 ind 66,25 €

lectura + conjunt+ inst.t 45m       1  1/2 col + 3/4 ind 82,00 €

Optatives:

Cant Coral   3/4 col·lectiva 17,50 €

2n Instrument   1/2 individual  a partir de 3r N.E. 42,75 €

POST ELEMENTAL Matèries obligatòries:

Llenguatge 3/4 h col·lectiva 20,50 €

Instrument 1/2h individual 31,00 €

NIVELL MITJÀ Matèries Obligatòries

Lectura + T.D.A. +  inst 30m    2h col + 1/2 ind 83,80 €

Lectura + T.D.A. +  inst 45m    2h col + 3/4 ind 99,50 €

Triar una optativa.

Kantikum    1h col·lectiva

Combo        1h col·lectiva

Cambra       1h col·lectiva

Harmonia    1h col·lectiva

Optatives 60 minuts 45 minuts 30 minuts

Kantikum     col·lectiva 23,50 € 18 €

Combo       col·lectiva 23,50 € 18 €

Cambra        col·lectiva 23,50 € 18 €

Harmonia    col·lectiva 27,00 € 21 €

2n instrument 1/2 h individual     42,75 €

Orquestra 1 1/2 col·lectiva subvencionada 100% per l'Ajuntament

60 minuts 45 minuts

ADULTS Lectura   27,50 € 21 €

Harmonia   27,50 € 21 €

Combo  24,00 € 18 €

Cambra   24,00 € 18 €

Kantikum  24,00 € 18 €

Orquestra 1 1/2 col·lectiva subvencionada 100% per l'Ajuntament

Instrument 60 minuts 45 minuts  30 minuts

 1r inst   ind                                                 

amb una col·lectiva 62,00 € 46,50 € 31,00 €

1r  inst.   ind                                                  

sense col·lectiva 78,50 € 59,00 € 39,25 €

2n inst  ind 85,50 € 64,00 € 42,75 €

3r inst  ind 98,00 € 73,50 € 49,00 €

DESCOMPTES:

 sobre l'import de les optatives a partir de 3 10%

Germans o familiars directes 10%

Jubilats 15%

Família nombrosa o monoparental 25%


EL MES DE SETEMBRE ES COBRARÀ SENCER. 
EL PREU ÉS TOTAL PER CURS REPARTIT PER QUOTES MENSUALS. 

NO ES RETORNARÀ L’IMPORT DE LA MATRÍCULA UN COP ABONADA.

NO S’ADMETEN BAIXES A PARTIR DE 31 DE GENER. 

Article 7. Acreditament i període impositiu

1. La taxa per ensenyament a l’Escola de Música s’acredita en el moment de formalitzar la matrícula a cada curs escolar, independentment de  la rebuda efectiva d’ensenyament si és que la seva manca fos per causes imputables al sol·licitant.

2. En les taxes per ensenyaments diferents a l’esmentat a l’apartat 1, s’aplicaran els criteris següents:

a) Quan es tracti de serveis que s’han de dur a terme en terminis inferiors a un curs escolar,  la taxa s’acredita quan es presenta la sol·licitud del servei, el qual  no es realitzarà sense que s’hagi efectuat el pagament de la taxa.

b) En el cas que la sol·licitud del servei s’estengui a varis mesos, la taxa s’acreditarà quan s’iniciï la prestació del servei o la realització de l’activitat d’ensenyaments especials.

Amb caràcter previ a l’inici del servei s’haurà de dipositar l’import corresponent al pagament del primer període trimestral de prestació del servei.

Article 8. Règim de declaració i d’ingrés

1. La taxa per serveis a l’Escola de Música s’haurà de pagar quan es formalitza la inscripció o matrícula.

2. En el cas de taxes per altres ensenyaments especials, que s’estenguin a varis mesos, es pagarà dins els primers deu dies de cada trimestre natural, dels compresos a la duració de l’ensenyament, l’import corresponent a tres mesos.

3. La taxa s’exigirà en règim d’autoliquidació.

4. Quan es sol·licita la prestació del servei,  es presentarà degudament complimentat l’imprès d’autoliquidació de la taxa.

Alternativament, poden presentar-se en el Servei Municipal competent els elements de la declaració a l’objecte que el funcionari municipal responsable presti l’assistència necessària per a determinar el deute. 

5. L’ingrés de la quota tributària s’efectuarà simultàniament a la presentació de l’autoliquidació.

6. El pagament de la taxa es podrà fer mitjançant domiciliació bancària, que sol·licitarà l’interessat en les oficines municipals.

Article 9. Infraccions i sancions

Pel que respecta a les infraccions i sancions tributàries que, en relació a la taxa reguladora en aquesta Ordenança, resultin procedents, s’aplicarà el que disposa la Llei General Tributària i  l’Ordenança General.

Disposició Addicional. Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

 Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts,  en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el            i que ha quedat definitivament aprovada en data, 4 entrarà en vigor pel curs 2025-2026 un cop publicada en el Butlletí Oficial de la Província i regirà fins la seva modificació o derogació expressa.

